

**Еуразиялық экономикалық одақтың сыртқы экономикалық қызметінің Бірыңғай тауар номенклатурасына сәйкес дәнді және майлы дақылдарды сақтауға арналған металл сүрлемді сыныптау туралы**

Еуразиялық экономикалық комиссия Алқасының 2017 жылғы 29 тамыздағы № 104 шешімі

      Кеден одағы Кеден кодексінің 52-бабының 7-тармағына сәйкес Еуразиялық экономикалық комиссия Алқасы **шешті:**

      1. Мынадай:

      металл табақтардан, қатайту қабырғаларынан, есіктерден, люктардан, тығыздауыштардан және байланыстыру элементтерінен құралған цилиндрлік корпус;

      металл табақтардан, балкалардан, тығыздауыштар мен байланыстыру элементтерінен дайындалған, жүк тиеу және бақылау тесіктері бар конус пішінді шатыр;

      бекіту элементтері мен температураны өлшеу датчиктері (термоаспалар) бар кабельдерді, жылытуды бақылау аспаптарын қоса алғанда температураны бақылау жүйесі;

      түсіру жүйесі (айналмалы тазарту иірмесі);

      вентиляторларды және беткі қабаты ойылған гальванизацияланған табақтарды қоса алғанда, желдету (аэрация) жүйесі компоненттерінен тұратын, дәнді және майлы дақылдарды сақтауға, сондай-ақ ауыстырып тиеуге арналған, механикалық және жылу-техникалық жабдықпен жабдықталған металл сүрлем Сыртқы экономикалық қызметтің Тауар номенклатурасына Түсіндірмелердің 1 және 6-қағидаларына сәйкес Еуразиялық экономикалық одақтың сыртқы экономикалық қызметінің Бірыңғай тауар номенклатурасының 8479 89 қосалқы позициясында сыныпталады.

      2. Осы Шешім ресми жарияланған күнінен бастап күнтізбелік 30 күн өткен соң күшіне енеді.

|  |  |
| --- | --- |
| *Еуразиялық экономикалық комиссия*  *Алқасының Төрағасы* | *Т. Саркисян* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК